SSUDEMAT TIZUKIN N FASKA …— July 11, 2013 0 238
James Huber « Embrassez les fesses de Marcel » Asuɣel : A.Yafelman. Tamsena 2005.
Tifawt n wass-a, sellaY i titiwat Yef teflut n taddart-inu. RẓmeY tawurt afeY-d dat-i yan urgaz d yat tmeṭṭuṭ. Izwar urgaz, isawel, inna-i :
Sekku : Azul ! Nek Sekku, Han Marie !
Marie : Neddad ad ak nYeṛ. Nra ad idneY tmuned ass-a, akken ad tessudmed tizukin n Mass nneY Faska !
Sekku : Mek as tessadmed tazukt ad-ak ik amelyun, mek ur trid qqen ad-ak iṛṛez udem.
Nek : Ad i-yeṛṛez udem, max ur illi wezref g tmazirt ? Max mayed imes Faska-nnaY ?
Sekku : Faska iga anesbaYuṛ. Netta ayed ibnan tamdint-ddeY g nezdeY. Izmer ad issker ayenna yra. Tura ira ad as-tessudmed tizukin ik-ak amelyun n Euro.
Nek : Maka !
Marie : Nker, mun akidneY !
Nek : Kwenni, da tessudumem tizukin n Faska-nnaY ?
Marie : Ku yass !
Nek : Ǧin am ika kan tedrimin ?
Sekku : Uhu. Ur nYiy ad nameẓ idrimen Yas mek neffeY tamdint !
Nek : Iwa ffeY-at-tt !
Marie : Ur nYiy ad neffeY acku Faska urta yri. Mek teffeY-d s tuffra ur tennid at-tamẓed Melyun meqqar da s-tessudumed tizukin ku yass !
Nek : Tessnem kan yiwen issadmen tazukt n Faska, iffeY tamdint, yameẓ iqariḍen ?
Sekku :
Yemma tgellint tessadem-as tizukin. TeffeY tamdint aseggwas izrin. Faska ifra-as !
Nek : Mayed ak-innan hatin ika-s tidrimin ?
Sekku : ilaq ad as-ten-ik !
Nek : Yak !
Nek : Nek ur riY ad as-ssudmeY tizukin. Ur riY idrimen-nnes. Ad iddu ad iqewwed !
Sekku : Qqen ad ak-iṛṛez udem ! Yuf-ak !
Nek : Is zemreY ad iẓireY Faska-nnaY, ad as-siwleY, mmeslayeY ids Yef uya ?
Sekku : Awed yan ur da t-ittinniy ! Awed yan ur da yas-isawal !
Nek : Amek tteggam ad as-tessudmem tizukin mek ur da t-ttinniyem ?
Marie : Itsent tikkal da nettwarag s tzukin-nnes nessudem-tent g twargit. Itsent tikkal yaḍen da nessudum tazukt i wgwerram, netta issiwiḍ-nn assudem i Faska.
Nek : Mayed imes ugwerram-nnaY ?
Sekku : Yan umeddakkwel-nneY. Netta ayed aneY-isawlen Yef tzukin n Faska d Yef idrimen. Nekwni da yas-neqqar s YurreY s taddart aken ad ičč.
Nek : Ukan tumnem-t iddeY awen-inna hat illa Faska, hat iḥmel medden as-issudumen tizukin ?
Sekku : Mecta a-ya yuzen-d Faska yat tebrat i wgwerram. Tabrat-a degs kulci. Hatt-nn. Γer-tt, mek ur aY-tumind !
UmẓeY tifret, ar tt-qqareY :
1. Ssudem-at tizukin n Faska mraw n tikkal g wass, ad awen ik melyun n Euro.
2. Sew-at imiqzizu (peu) n uYisim
3. Rreẓ-at udmawen i medden ur kwen irwasen
4. Čč-at imiq
5. Awal n Faska a-ya
6. Ayyur ittuskar seg wudi azegzaw
7. Ayenna yenna Faska iga tidet
8. Ssird-at ifassen-nnwen ig d-teffeYem seg ubedduz
9. Ad ur tessam aYisim
10. Zzery-at aksum s uYrum
11. Mek ur tessadmem tizukin i Faska, qqen ad awen-iṛṛez udem.
Nek : Tabrat a-ya ! Maka tirra rwasent tin ugwerram !
Marie : Tinnes ayed gant, acku Faska ur da yetturu !
Nek : Ha ! Iga akucam midd ur ikki aYerbaz ?
Marie : Uhu acku, Faska inna a-ya i wgwerram. Netta yaru-t.
Nek : Yak tennam-i awed yan ur izmir ad t-yinniy ! Uress matta uya ! Da Yifi ṭṭeṣṣam ?
Marie : Uhu ! awal n Faska iga tidet !
Seg udlis «Cartoons van een berber » (Caricatures d’un berbère) de Mhend Abttoy. XTRA, Amsterdam, 2008
Nek : Waqila ameddakkwel-nnun agwerram ayed d-issafYen-aya !
Sekku : Uhu ! Acku inna Faska : « Awal n Faska a-ya », inna diY « Sew-at imiqzizu n uYisim », yini diY « čč-at imiq » d « ssird-at ifassen-nnwen ig d-teffeYem seg ubedduz »… A-ya illa, ihi, ayenna d-iṭfaren iga awed netta tidet.
Nek : Maka yenna diY « Ad ur tessam aYisim », inna diY « Ayyur ittuskar seg wudi azegzaw », A-ya izgel ! Ayyur degs iselliwen, ur degs udi ula yaYu. Medden t-id-ikkan nnan degs Yas iselliwen. Ur degs ifunasen !
Marie : NniY-ak ayyur ittuskar seg wudi. Faska inna-t. Iwda ! Daccen max ur inni : « Ayenna yenna Faska iga tidet ». Amen !
Nek : Ima tamacahut n uksum d uYrum, Nek ur riY ad zzriY aksum s uYrum, riY ad t-zzriY s uYisim !
Sekku : A-ya ayed inna Faska !
Nek : I mek ur Yuri illi weYrum ? Ur Yuri aksum ? Mayed ttettaY ? Tizukin n Faska ?
FfeY-at dati kud urta awen ṛṛziY udmawen-nnwen…Ntel-at !
Γas isella Sekku i wawal-inu, iḍer. Tumẓ-t Marie, tezziker-t ar ir n ubrid ad tnada Aṭaksi. Tenna-yi
-Qqen ad tYused g uzerdab issaY Faska. Ur ssineY is tellid awed key g widdaY… Maka ayenna YifneY illan hatin nga-t. Mer trid ad-tesudemd tizukin n Faska at-tamẓed idrimen, allig ur trid… Nek ad ten-t ssudmeY g udYar nnek, ttreY-as ad ak-issuref…
taq_Latn ltz_Latn kab_Latn kab_Latn kab_Latn kab_Latn kab_Latn kab_Latn lug_Latn dyu_Latn kab_Latn kmr_Latn kab_Latn kab_Latn kab_Latn kab_Latn kab_Latn est_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn nld_Latn kab_Latn kab_Latn kab_Latn kab_Latn kab_Latn hau_Latn kab_Latn kab_Latn kab_Latn kab_Latn